**ТЭХНАЛАГІЧНАЯ КАРТА**

**падгрупавога карэкцыйна-развіваючага занатка для**

**выхаванцаў старшага дашкольнага ўзросту ПКПД з АНМ 3 узроўня моўнага развіцця**

**Тэма: Аўтаматызацыя гука гук [р] у словах, сказах. Лясная палянка.**

**Задачы** : замацаваць уменне правільна вымаўляць гук [р] у складах, словах, сказах; развіваць рухомасць

артыкуляцыйнага апарату, каардынацыю артыкуляцыйных рухаў і рухаў рук; развіваць дынамічны

праксіс рук, развіваць статычную і дынамічную каардынацыю рук, удасканальваць фанематычны

слых і фанематычнае ўспрыманне, уменне рабіць фанематычны і складавы сінтэз і аналіз слоў,

правільна вымаўляць словы рознай складавой будовы, уменне ўтвараць назоўнікі творнага склону.

Развіваць дробную і агульную маторыку, слыхавую ўвагу, слыхавы гнозіс і памяць, мысленне,

уменне класіфіцыраваць прадметы па функцыянальнай прыкмеце . Выхоўваць камунікатыўныя

навыкі, жаданне супрацоўнічаць, уважлівае стаўленне да педагога і іншых дзяцей.

**Абсталяванне:** прадметныя малюнкі з гукам [ р]**,** дапаможнік “Складовыя хмаркі”, прышчэпкі, папяровыя

кропелькі з выявамі прадметаў на гук [ р], вянок з кветак,аркушы паперы з выявамі дрэва па

колькасці дзяцей, малюнкі для наклейвання, запісы шуму дажджу, спеваў птушак, магнітныя дошкі,

магніты

|  |  |  |  |  |
| --- | --- | --- | --- | --- |
| **Этапы**  **занятку** | **Задачы**  **этапаў** | **Змест работы** | **Матэрыял,**  **абсталяванне** | **Заўвагі,**  **час** |
| **1. Уводная частка** | | | | |
| **1.Арганіза-цыйны этап** | Стварыць у дзяцей  станоўчы эмацыянальны настрой на будучую дзейнасць | П.:Давайце прывітаемся з нашымі гасцямі, усміхнемся адзін аднаму і пачнём наш занятак. Якая пара года ў нас цяпер? Так, вясна. І сёняшні занятак я правяду ў вобразе вясны. Згодны? (педагог надзявае вянок з кветак)  Вясна: Шмат у мяне веснавых клопатаў: разбудзіць ад зімовага сну прыроду расліны, дапамагчы пабудаваць птушкам гнёзды, сагрэць зямлю і паклапаціцца, каб людзі пасадзілі і засеялі палі і агароды. Не паспяваю я ўсюды. Таму звяртаюся да вас з просьбай. Дапамажыце ўпрыгожыць мне лясную палянку. Дапаможаце? | Вянок з кветак | 1 |
| **2. Гульня**  **“Чацвёрты лішні”**  **3.Вызначэнне**  **першага гука ў словах**  **4. Паведам-**  **ленне тэмы**  **занятку** | Развіваць уменне класіфіцырававаць прадметы па функцыянальнай прыкмеце  Развіваць уменне рабіць гукавы аналіз слова, вызначаць месца гука ў словах  Развіваць матывацыю да пазнавальнай дзейнасці | Вясна.: Выконваць заданні будзе нам дапамагаць гук. А восьякі, вы здагадаецеся, калі выканаецце наступнае заданне. Слухайце назвы прадметаў і назавіце той прадмет, які з’яўляецца лішнім.  ( Словы: Бяроза, рабіна, рамонак, дуб. ( рамонак)  Яблык, груша, гранат, радыска. (радыска)  Кацер, яхта, ракета, лодка. (ракета)  Вясна: Малайцы, правільна вызначылі прадметы, якія з’яўляюцца лішнімі. Паслухайце ўважліва ўсе гэтыя словы і назавіце першы гук у іх .Так гэта гук [ р], і менавіта ён будзе дапамагаць нам у выкананні заданняў.  Мы будзем замацоўваць уменне правільна вымаўляць гук [ р] у складах,словах і сказах |  | 1 |
| **2. Асноўная частка** | | | | |
| **5.Вымаўленне**  **ізаляванага гука [Р]**  **6.Адгадванне**  **загадкі**  **7. Прагавор-ванне складо-вых ланцужкоў**  **8. Наклейванне**  **злементаў малюнка**  **9. Праслухван-не запісу шуму дажджу**  **10. Гульня**  **“Назаві слова цалкам”**  **11.Гульня “Складовыя хмаркі”**  **12.Наклейванне**  **злементаў малюнка**  **13.Выкананне кінезіалагічных практыкаван-няў для рук**  **14. Праслухван-не запісу спеваў птушак**  **15.Гульня**  **“Падарункі для жаўрука”**  **16.Гульня**  **”Пазнай слова па яго пачатку”**  **17 .Гульня**  **”Назаві апошні**  **гук”**  **18.Гульня “Падбяры слова, закончы сказ**  **19.Наклейванне**  **злементаў малюнка** | Замацаваць уменне правільна вымаў-ляць ізаляваны гук  [ р], развіваць умен-не ідэнтыфіцыраваць і дыферанцыраваць гук [ р] па гучнасці  Развіваць матыва-цыю да пазнаваль-най дзейнасці  Развіваць слыхавую ўвагу, лагічнае мысленне  Замацаваць уменне вымаўляць гук [ р] у складах розных тыпаў.  Развіваць уменне удасканальваць ста-тычную і дынаміч-ную каардынацыю рук суадносіць рухі і вымаўленне складоў  Развіваць дробную маторыку, прастора-вую арыентацыю на аркушы паперы  Развіваць слыхавую ўвагу, слыхавы гнозіс і памяць  Замацаваць уменне вымаўляць гук [ р] у словах, рабіць фанематычны і складавы сінтэз слоў  Развіваць уменне правільна вымаўляць гук [ р] у словах, развіваць уменне вызначаць колькасць складоў у слове, развіваць дробную  маторыку  Развіваць дробную маторыку, прасторавую арыентацыю  Развіваць дынамічны  праксіс рук, уменне каардынаваць рухі рук і адпаведныя словы  Развіваць слыхавую ўвагу, слыхавы гнозіс і памяць  Замацаваць уменне вымаўляць гук [ р] у словах, развіваць фанематычны слых і фанематычнае ўс-прыманне, развіваць уменне вызначаць наяўнасць гука [ р] ў словах  Развіваць уменне рабіць складавы аналіз і сінтэз слоў  Развіваць уменне рабіць гукавы аналіз слова, вызначаць апошні гук у слове  Развіваць уменне  ўтвараць назоўнікі творнага склону.  Развіваць дробную маторыку, прасторавую арыентацыю на аркушы паперы | Вясна: А зараз “Завядзем матор” і паслухаем, як прагожа гучыць гук [ р].  Дз.:”Р-р-р”  Вясна: Калі машына едзе далёка, як гучыць яе матор ? (Р-р-р –ціха) Калі машына набліжаецца, матор гучыць гучней (Р-р-р – гучна). Калі машына праехала і паехала далей, матор зноў гучыць ціха.  Вясна: У мяне тры сябры: сонейка, дожджык і птушкі. Выконвайце іх заданні і яны дадуць вам малюнкі. Калі ўсе заданні будуць выкананы і ўсе малюнкі наклеены, лясная палянка расцвіце рознымі фарбамі і стане па – сапраўднаму  вясновай. (вясна раздае контурныя малюнкі з выявай дрэва.)  Вясна: Паслухайце загадку і адгадайце, чые заданні спачатку мы будзем выконваць (загадка пра сонейка)  Ну –ка, хто мне з вас адкажа  Не агонь, а моцна грэе  Не ліхтарык - ярка свеціць,  І не пекар, а пячэ.(Адказы дзяцей)  Вясна: Сапраўды, гэта сонейка. Вось заданне Сонейка :  “Пальчыкі вітаюцца”(прагаворванне складоў рознага тыпу: ра - ро –ру –ры ;  ар – ор – ур – ыр;  пра - про –пры – прэ;  акр – окр – укр – ыкр.  За правільнае выкананне задання сонейка пераслала вам праменьчыкі, і вы асвяціце і абагрэеце лясную палянку.  (Дзеці наклейваюць сонейка на аркуш з выяваю дрэва)  Вясна : Наступнага сябра вы зможаце пазнаць, калі ўважліва паслухаем запіс (Гучыць запіс шуму дажджу) (Адказы дзяцей)  Вясна.:Так, гэта вясновы дожджык. Вось якое заданне падрыхтаваў нам Дожджык  Вясна .: Я буду называць асобныя склады, а вы слухайце ўважліва і называйце слова цалкам. Моўны матэрыял: ра-ке-та, вер-та-лёт, ка – та – ма – ран, ях – та, ка- цер.( Як усе гэтыя прадметы назваць адным словам)  (Запіс шуму дажджу)  Вясна.:Ой, дзеці, паглядзіце, прайшоў незвычайны дождж, і на зямлю ўпалі кроплі – словы. Вам неабходна вызначаць, з якіх складовых хмарак ўпалі гэтыя кроплі і прымацаваць іх да хмарак прышчэпкамі.  Вясна: Вы выканалі правільна ўсе заданні Дожджыка і ён пераслаў вам выявы травы і вы зможаце ўпрыгожыць зямлю на палянцы.  (Дзеці наклейваюць выяву травы на аркуш паперы)  Вясна:А цяпер адпачнем і выканаем практыкаванне на развіццё ўвагі “Кулак, рабро, далонь”  Вясна.: Хто ж апошні прапануе нам свае заданні  (Запіс птушыных спеваў) (Адказы дзяцей)  П.:Так, гэта птушкі. Назавіце птушак, якія прылятаюць да нас вясною.(Адказы дзяцей)  П.:Адным з першых да нас прылятае жаўрук , будзіць зямлю сваімі спевамі і мы будзем выконваць менавіта яго заданні.  Першае заданне Жаўрука : знайсці і прымацаваць на дошцы тыя малюнкі, на якіх намаляваны прадметы, у назвах якіх ёсць гук [ р].  (Дзеці выбіраюць прадметныя малюнкі, у назвах якіх ёсць гук [ р] называюць іх і прымацоўваюць на дошцы)  П.: Наступнае заданне Жаўрука. Я буду называць частку слова, вам трэба здагадацца, якое гэта слова і назваць яго цалкам.  П.: Добра вы спраўляецеся з заданнямі, я лічу і наступнае заданне Жаўрука будзе вам па сілах. Выбярыце тры малюнкі, павольна прагаворваючы слова, вызначце апоші гук ў гэтым слове.  Вясна: Апошняе заданне. Дапамажыце мне закончыць сказ, падабраўшы адпаведнае слова. Паўтарыце сказ цалкам  Рома пачаставаў сябра…. (вінаградам)  Марына пабегла за паветраным….(шарыкам)  Карабель утрымліваецца….(якарам)  Вясна: Малайцы, дзеці, выканалі ўсе заданні Жаўрука. Трымайце вось гэтыя цудоўныя кветачкі, яны дапамогуць вам расквеціць дрэва на палянцы. (Дзеці прыклейваюць кветкі на дрэва) | Контурныя малюкі з выяваю дрэва  Малюнак сонейка  Запіс шуму дажджу  Кропелькі з выявамі прадметаў на гук [ р]  Малюнак травы  Запіс птушыных спеваў  Прадметныя малюнкі з гукам  [ р] і іншымі гукамі  Малюнкі кветак | 1  1  1  1  1  1  3  1  1  3  1  2  2  3 |
| **3.Заключная частка** | | | | |
| **20. Рэфлексія** | Прааналізаваць сваё выкананне заданяў, выказаць эмацыянальныя адносіны да цяжкасцей у час іх выканання | Вясна: Я бачу, вы выканалі ўсе заданні маіх сяброў і расквецілі лясную палянку. Што на занятку вам спадабалася больш за ўсё, якія заданні выклікалі ў вас цяжкасці, ці было цікава вам на занятку?  Вясна: Які гук дапамагаў нам выконваць заданні, які гук мы замацоўвалі на занятку?  Дз.: Мы замацоўвалі гук [ р] | Аркушы з выявай расквечанай  палянцы | 1 |
| **21. Ацэньванне**  **работы дзіцяці** | Стварыць у дзіцяці сітуацыю поспеху, падтрымаць ціка-васць да наступных заняткаў | Вясна: Вы, малайцы, вельмі добра вымаўлялі сёння на занятку гук [ р] словах, сказах, правільна выконвалі заданні маіх сяброў . На памяць аб нашай сустрэчы вазьміце свае малюнкі. Дзякуй вам за занятак! Да наступных сустрэч. |  |  |

**ТЭХНАЛАГІЧНАЯ КАРТА**

**Падгрупавы карэкцыйна-развіваючага занатак для**

**выхаванцаў старшага дашкольнага ўзросту ПКПД з АНМ 3 узровень моўнага развіцця**

**Тэма: Развіццё ўмення вымаўляць гук [Р] у складах са збегам зычных у сярэдзіне слова. Фотаздымак Снежнай каралевы.**

**Праграмны змест**: развіваць уменне правільна вымаўляць гук [Р] у складах са збегам зычных у сярэдзіне

слова ў словах, чыстагаворках, сказах, развіваць рухомасць артыкуляцыйнага апарату,

развіваць фанематычны слых і фанематычнае ўспрыманне, уменне вызначаць наяўнасць гука

у слове, колькасць складоў у слове; замацаваць уменне дапасоўваць лічэбнікі і назоўнікі;

развіваць уменне дапасоўваць розныя часткі мовы, развіваць уменне складаць сказы па апорным

малюнкам, складаць схему сказа і рабіць яго слоўны аналіз.

Развіваць цэласнасць зрокавага ўспрымання, слыхавую ўвагу, зрокавую і слыхавую памяць,

развіваць агульную і дробную маторыку. Выхоўваць станоўчую матывацыю на занятку,

самакантроль за сваёй мовай.

**Абсталяванне:** Люстэрка, малюнак з выяваю Снежнай Каралевы, малюнкі з артыкуляцыйнымі практыкаваннямі,

гукавая дарожка “Машына едзе па дарозе”, лесвіца, прадметныя малюнкі з гукам [ р]у

зваротных складах і складах са збегам зычных, дапаможнік “Складавыя хмаркі”, кругі – гурбы,

сняжынкі з выявамі прадметаў на гук [ р], , дапаможнік **“**Дачны пасёлак”, разразны малюнак

“Дзеці ўзімку”

|  |  |  |  |  |
| --- | --- | --- | --- | --- |
| **Этапы**  **занятку** | **Задачы**  **этапаў** | **Змест работы** | **Матэрыял,**  **абсталяванне** | **Заўвагі,**  **час** |
| **1. Уводная частка** | | | | |
| **1.Арганіза-цыйны этап** | Стварыць у дзіцяці  станоўчы эмацыяналь-ны настрой на будучую дзейнасць | П.: Прыйшла вясна, а Снежная Каралева не хоча пакідаць нашу краіну і вяртацца на Поўнач. А пакуль тут гаспадарыць Снежная Каралева, няма цяпла, не можа прырода прачнуцца ад зімовага сну.  С.К.: Я пайду на Поўнач толькі тады, калі вы саставіце мой любімы фатоздымак. | Малюнак з выявай Снежнай  Каралевы |  |
| **2. Паведам-**  **ленне тэмы**  **занятку** | Развіваць матывацыю да пазнавальнай дзейнасці | П:- Дапаможам вясне хутчэй прыйсці да нас, выканаем заданне Снежнай Каралевы  С.К.: За кожнае правільна выкананае заданне вы будзеце атрымліваць частку фатаздымку і ў канцы занятку зможаце яго скласці цалкам.  П.:- Я лічу, што справіцца з гэтым нам дапаможа гук [ р].Сёння на занятку мы будзем замацоўваць уменне правільна вымаўляць гук [ р]словах і сказах | Малюнак з выявай Снежнай  Каралевы |  |
| **2. Асноўная частка** | | | | |
| **3.Артыкуля-цыйная гім-**  **настыка** | Развіваць рухомасць артыкуляцыйнага апарату; удасканаль-ваць артыкуляцыйную маторыку, замацаваць уменне правільна вымаўляць ізіляваны гук [ р] | П.: -Перад тым, як выконваць заданні, неабходна падрыхтавацца, выканаць артыкуляцыйную гімнастыку для гука [ р]  Дзеці выконваюць практыкаванні артыкуляцыйнай гімнастыкі: “Усмешка”, “Кубачак”, “Смачнае варэн-не”, “Конік”, “Грыбок”, “Дзяцел”  П.:А зараз завядзем матор і паслухаем, як прагожа  гучыць гук [ р].  Дз.:”Р-р-р” | Люстэрка,  малюнкі |  |
| **4. Прагавор-ванне складавых**  **ланцужкоў**  **5. Гульня**  **“Снегапад”** | замацаваць уменне правільна вымаўляць гук [ р] у складах са збегам зычных  Замацаваць уменне правільна вымаўляць гук [ р] у словах, развіваць фанематыч-ны слых і фанематыч-нае ўспрыманне, раз-віваць уменне вызна-чаць колькасць складоў у слове | П.: Каб трапіць у палац Снежнай Каралевы неабходна падняцца па прыступках. Ідзем па прыступках і вымаўляем склады:  Тра – тро – тру – тры  Пра – про – пру – пры  Кра – кро – кру – кры  Дра – дро –дру - дры  С.К.: Вы выканалі першае заданне, трымайце частку фотаздымка Снежнай Каралевы  П.: Наступнае заданне Снежнай Каралевы. Зімой ідзе снег. Вам неабходна назваць словы – сняжынкі і вызначыць з якой снегавой хмары яны ўпалі. Лічыце склады у слове і шукайце хмарку з такой колькасцю рысак  (Дзеці выконваюць заданне).  С.К.: Выканалі другое заданне, атрымайце наступную частку фотаздымка  П.: Старанна папрацавалі, зараз можна адпачыць і паскакаць па гурбах. | Лесвіца  Сняжынкі з малюнкамі прадметаў |  |
| **6. Фізкульт-хвілінка “З купіны на купіну”** | Падтрымліваць аптымальную  працаздольнасць, удасканальваць каардынацыю рухаў і мовы, замацаваць уменне правільна вымаўляць гук [ р] у чыстагаворках | П.: Мы будзем скакаць па гурба і вымаўляць чыстагаворкі:  Ра - ра – ра – глыбокая нара  Тра –тра- тра - высокая трава  Ро – ро – ро - новае пяро  Тро – тро – тро- дзіравае вядро  Ру – ру – ру – посуд прыбяру  Тру – тру – тру – я моркву тру  Ры – ры - ры- чырвоныя шары  Тры – тры – тры - у Вані тры сястры  П.: Снежнай Каралеве спадабалась , як вы прыгожа вымаўлялі чыстагаворку і яна дала вам наступную частку свайго фотаздымка | Кругі –  гурбы |  |
| **6. Гульня**  **“Падарункі для Снеж-най Кара-левы”** | Замацаваць уменне правільна вымаўляць гук [ р] у словах, развіваць фанематыч-ны слых і фанематыч-нае ўспрыманне, разві-ваць уменне вызначаць наяўнасць гука [ р] ў словах, замацаваць уменне дапасоўваць лічэбнікі і назоўнікі | П.: Каб Снежная Каралева стала больш лагоднай, давайце ёй зробім падарункі. Толькі ўмова: можна дарыць толькі тыя прадметы, у назвах якіх ёсць гук [ р] .  Дзеці выбіраюць прадметныя малюнкі, у назвах якіх ёсць гук [ р].  С.К.: Парадавалі вы мяне, правільна выбралі мне падарункі. Дапамагіце мне палічыць прадметы  С.К.: Вы выканалі гэта заданне, трымайце частку фотаздымка | Прадметныя малюнкі з гукам  [ р] |  |
| **7. Гульня “Складзі сказ па малюнкам”** | Замацаваць уменне правільна вымаўляць гук [ р] у словах і сказах, развіваць уменне дапасоўваць розныя часткі мовы, развіваць уменне складаць сказы па апорным малюнкам, развіваць уменне складаць схему сказа і рабіць яго слоўны аналіз. | С.К.: - А можа вы яшчэ і сказы пра мяне і гэтыя прадметы саставіце .(Дзеці складаюць сказы па апорным малюнкам)  П.: - Хто паспрабуе скласці схему свайго сказа. Назавіце першае, другое, трэцце слова. Паўтарыце сказ.  С.К.: Вы мяне зноў парадавалі, добра зрабілі і гэта заданне, трымайце апошнюю частку фотаздымка | Малюнак з выявай Снежнай Каралевы,  прадметныя малюнкі з гукам  [ р] |  |
| **8. Складан-не разраз-нога**  **малюнку** | Развіваць зрокавую памяць, дробную маторыку, зрокавае ўспрыманне цэлага малюнка; развіваць фанематычны слых і фанематычнае ўспры-манне, уменне вызначаць наяўнасць гука [ р] ў словах | П.:- Снежная Каралева аддала ўсе часткі фотаздымку, давайце паспрабуем яго скласці  (Дзіці складаюць разразны малюнак)  С.К.: Мне вельмі цікава было з вамі бавіць час, але я ведаю, што вы вельмі чакаеце вясну. Ваканайце маё апошняе заданне :знайдзіце на малюнку словы ў назвах якіх ёсць гук [ р] .  Дзеці выконваюць заданне (кармушка, вавёрка, снягіры, рукавіцы, рот, крышкі, зярняты)  С.К.:Малайцы, дзеці, выканалі ўсе мае заданні. Фотаздымак я пакідаю вам, а мяне чакае Поўнач. Да сустрэчы ў наступным годзе. | Разразны малюнак “Дзеці ўзімку” |  |
| **3.Заключная частка** | | | | |
| **9. Рэфлексія** | Прааналізаваць сваё выкананне заданяў, выказаць эмацыяналь-ные адносіны да цяжкасцеў у час іх выканання | П.: Вось такая незвычайная сустрэча адбылася ў нас сёння. Хто прыходзіў да нас у госці ?  Дз.: Снежная Каралева.  П.: Які гук дапамагаў нам выконваць заданні Снежнай Каралевы?  Дз.:Нам дапамагаў гук [ р]  П.: Што на занятку вам спадабалась больш за ўсё?  П.:Якія заданні выклікалі ў вас цяжкасці? |  |  |
| **10. Адзнака работы дзіцяці** | Стварыць у дзіцяці сітуацыю поспеху, падтрымаць цікавасць да наступных заняткаў | П.: Вы, малайчына, вельмі добра вымаўлялі сёння на занятку гук [ р] , правільна выконвалі заданні Снежнай Каралевы . Дзякуй вам за занятак! Да наступных сустрэч. |  |  |